als_Latn dik_Latn tur_Latn
Javët e fundit është folur shumë për modelin e ri të telefonit, Meizu MX4 Pro, ndërsa tani në internet janë shfaqur edhe disa pamje të reja të modelit të ri të telefonit, bashkë me disa nga karakteristikat kryesore.
Meizu MX4 Pro thuhet se do të vijë me ekranin prej 5.5 inç në Quad HD dhe rezolucionin prej 2560 x 1440 pikselëve, dhe procesorin me 8 core Samsung Exynos 5 në 2GHz, raporton Telegrafi.
Karakteristikat tjera të MX4 Pro përfshijnë edhe 3G RAM dhe 16GB memorie të brendshme, si dhe dy kamerat, në të dyja anët e pajisjes, që mund të cilësohet tablet, për shkak të madhësisë së ekranit.
Në pjesën e përparme, Meizu MX4 Pro sjell kamerën me 5MP, ndërsa në anën e pasme, fableti pritet të sjell kamerën shumë të fuqishme me 20.7MP në Sony Exmor RS që mundëson incizimin e videove në 4K.
Pajisja pritet të sjell edhe Android 4.4.4 KitKat dhe ndërfaqen e Meizu’së, Flyme 4 OS, bashkë me rrjetet WiFi, Bluetooth dhe 4G LTE.
als_Latn als_Latn als_Latn als_Latn als_Latn